Document ID: 32005R2039

32005R2039
L 328/33
SLUŽBENI LIST EUROPSKE UNIJE
UREDBA KOMISIJE (EZ) br. 2039/2005
od 14. prosinca 2005.
o izmjeni Uredbe (EZ) br. 1238/95 o utvrđivanju provedbenih pravila za primjenu Uredbe Vijeća (EZ) br. 2100/94 u pogledu pristojbi koje se plaćaju Uredu Zajednice za biljnu raznolikost
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (1), a posebno njezin članak 113.,
nakon savjetovanja s Upravnim vijećem Ureda Zajednice za biljnu raznolikost,
budući da:
(1)
Uredbom Komisije (EZ) br. 1238/95 od 31. svibnja 1995. o utvrđivanju provedbenih pravila za primjenu Uredbe Vijeća (EZ) br. 2100/94 u pogledu pristojbi koje se plaćaju Uredu Zajednice za biljnu raznolikost (2) određuju se pristojbe koje se plaćaju Uredu Zajednice za biljnu raznolikost i raspon tih pristojbi.
(2)
Financijske rezerve Ureda dosegle su razinu koja prelazi potrebnu razinu za očuvanje kontinuiteta njegovih aktivnosti. Iz tog je razloga smanjena visina godišnje pristojbe i pristojbe za tehnička ispitivanja tijekom prijelaznog razdoblja.
(3)
Što se tiče godišnje pristojbe, prijelazno razdoblje tijekom kojeg je smanjena visina te pristojbe je već bilo produljeno do kraja 2007. Što se tiče pristojbi za tehnička ispitivanja, prijelazno razdoblje tijekom kojeg je smanjena visina tih pristojbi je produljeno do kraja 2006.
(4)
Međutim, predviđeno je da se visina rezerve, unatoč mjerama poduzetim za smanjenje financijske rezerve Ureda, neće kratkoročno smanjivati na odgovarajuću razinu. Visina godišnje pristojbe bi se stoga trebala dalje smanjivati. Uredbu (EZ) br. 1238/95 bi stoga trebalo izmijeniti.
(5)
Mjere predviđene u ovoj Uredbi u skladu su s mišljenjem Stalnog odbora za oplemenjivačka prava na biljnu sortu Zajednice,
DONIJELA JE OVU UREDBU:
Članak 1.
1. Članak 9. stavak 1. Uredbe (EZ) br. 1238/95 zamjenjuje se sljedećim:
„1. Ured naplaćuje nositelju oplemenjivačkog prava na biljnu sortu Zajednice (dalje u tekstu: nositelj) pristojbu za svaku godinu trajanja oplemenjivačkog prava na biljnu sortu Zajednice (dalje u tekstu: godišnja pristojba) od 300 EUR za godine od 2003. do 2005. i od 200 EUR za godinu 2006. i naredne godine. Ako je osoba platila pristojbu od 300 EUR za godinu 2006., Ured će toj osobi vratiti razliku od 100 EUR.”
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. siječnja 2006.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. prosinca 2005.

Labels: 10
7
2
15